જામનગરમાં જય ભગવાન સોસાયટીમાં રહેતો અને ઠંડાપીણાની એજન્સીનો ધંધો કરતો હીરેન રસીકભાઇ કુડેચા નામનો 16 વર્ષનો તરૂણ તા.8 ના તેમના મિત્ર સાથે જામજોઘપુરમાં ચંદુભાઇની વાડીએ આટો મારવા ગયા હતાં.આ દરમ્યાન વાડીમાં આવેલા કુવા પાસે હીરેન ઉભો હતો ત્યારે અચાનક પગ લપસતા તે કુવામાં પડી જતાં ડૂબી જવાથી શ્વાસ રૂંધાતા તેનું મૃત્યુ નિપજયું હતું.બનાવ અંગે શૈલેષભાઇ ડાભીએ જાણ કરતા પોલીસે ધટના સ્થળે દોડી જઇ હીરેનના મૃતદેહનો કબ્જો સંભાળી પીએમ માટે ખસેડયો હતો.બનાવ અંગે પોલીસે અકસ્માત મોતનો ગુન્હો નોંધી તપાસ હાથ ધરી છે.